Molinos - Biquipedia, a enziclopedia libre

# Molinos

### De Biquipedia

Molinos

{{{imachen}}}
Comunidat autonoma | Aragón
Probinzia | Tergüel
Redolada | Mayestrazgo
Codigo postal | 44556
Latitut Lonchitut | 40° 49’ 1’’ Norte 0° 27’ 0’’ Ueste
Superfizie | 79,6 km²
Altaria | 838 m.
Distanzia | 137 km enta Tergüel
Poblazión | 312 ab. (2006)
Chentilizio | {{{chentilizio}}}
Ríos | río Guadalopiello
Pachina web | {{{web}}}

Molinos ye un monezipio de a probinzia de Tergüel, situato en a redolada de o Mayestrazgo. A suya poblazión ye de 312 abitans (2006), en una superfizie de 79,6 km².

## [Editar] Cheografía

Ye situato amán de l'entibo de Gallipuén, chunto á o río Guadalopiello en a costera d'un mon que por on empezipia corren as auguas de os ríos Papel y Fuentes. Ye famoso por as espelungas karsticas, Cueba de las Graderas, Cuebas de Cristal u Grutas de Cristal, con curiosas morfolochias karsticas (cheolitas orizontals a más de as tipicas estalactitas y estalagmitas). En estas cuebas esiste un chazimiento paleontolochico, materials endokarsticos que sedimentoron en a zaguera glaziazión o Wrüm.

## [Editar] Nome

O primer nome estió Pueyo d'Ambas Aguas, porque i corren as aguas de os ríos debanditos. D'este primer nome en queda o nome d'una carrera, Calle del Pueyo, como primer nucleyo urbano, chunto á un mon que teneba un castiello calatrabo en a tuca. Sin d'embargo Molinos esistiba como toponimo ya en 1179, porque en o documento de donazión de a Billa d'Alcañiz á l'Orden de Calatraba, Molinos i sale como una de as mugas: Et sicut dividit terminos cum Munterrubeo et dein ad Balbona, et ad Jaganta, et ad Serram de Molinos et de Exulve, et vadit ad Mezquitam usque ad Arannonal.

## [Editar] Istoria

En o eneolitico-calcolitico a zona estió abitata y aprobeitoron as espelungas pa apedecar muertos, por exemplo. Una mandibula trobata en a famosa espelunga ye uno de os restos umans más antigos d'Aragón. Como o suelo de a cueba son materials d'edat Wrumiense, se creyeba que l'ome de Molinos yera d'esta epoca en que bibiba l'ome de Cromañón. L'analis biometrico feito por a unibersidat de Zaragoza ha amostrato que ye como atros omes peninsulars de a epoca entre o neolitico y a Edat de Bronze, igual que atros materials trobatos en chazimientos chicoz de a espelunga que se perdioron cuan s'acotrazió o puesto ta o torismo.

A primera menzión de o lugar ye de o 5 d'abril de 1209 cuan Pietro II s'anexiona o lugar chunto á Monroyo y Exulbe á l'orden de Calatraba.

## [Editar] Fiestas

11-15 d'agosto, Santa Luzía.

Retrieved from "http://an.wikipedia.org../../../m/o/l/Molinos.html"

Categorías: Mayestrazgo | Localidaz de Tergüel

##### Views

- Articlo
- Descusión
- Current revision

##### Rechirar

##### Atras luengas

- Español
- Català
- Italiano
- Occitan
- Polski
- Português